
Condacul 1 


uviosului loan, Părintelui nostru cel mult 
cinstit, cântare de laudă să-i aducem, că 
prin multă nevoință de cămara cerească s-a în- 
vrednicit, iar prin pilda vieții sale pe toți ne învață 
să urmăm, cu dragoste şi credință, Mântuitoru- 
lui Hristos. Pentru aceasta îi cântăm: Bucură-te, 
Părinte Ioane, mult nevoitorule! 

Icosul 1 
ia ăcătorul îngerilor şi al oamenilor, purtă- 
torul de grijă al tuturor, din pruncie te-a 
rânduit în grija bunicii tale spre ocrotire şi povă- 

țuire. Aceasta, cu dor de pustnicie trăind toată 
viața, a fost dăruită de Dumnezeu ca să împli- 
nească dragostea părinților tăi trupeşti, iar tu, 
Sfinte, ai fost chemat să împlineşti dorinţa vie- 
ţii ei; pentru aceasta îţi cântăm: 


Bucură-te, viață de ofrandă; 

Bucură-te, singurătate împlinită; 
Bucură-te, nevoință luminată; 
Bucură-te, căutarea iubirii părinteşti; 
Bucură-te, aflarea Tatălui ceresc; 
Bucură-te, dobândirea mântuirii Fiului; 
Bucură-te, gustarea mângâierii Duhului; 
Bucură-te, ocrotitul Maicii Domnului; 
Bucură-te, prietenul de taină al sfinților; 
“Bucură-te, văzătorul veşniciei; 
Bucură-te, candelă a Bisericii; 

Bucură-te, sol de veghe al neamului tău; 
Bucură-te, Părinte Ioane, mult nevoitorule! 


Condacul al 2-lea 


in tinerețe ai viețuit duhovniceşte şi ai 
| ză 
3%, 


împlinit lipsa dragostei părinteşti cu iubi- 


rea dumnezeiască, descoperindu-te în chip minu- 

nat, pentru care slăvim pe Dumnezeu, cântându-l: 
Aliluia! 


“Icosul al 2-lea 


aa uminat de credință, întărit de nădejde, 
îmbogăţit de iubire sfântă, ai dorit tinere- 
țea veşnică din tinerețile tale; astfel ţi-ai îndrep- 
tat sufletul către Dumnezeu, pentru care îţi cân- 
tăm unele ca acestea: 
Bucură-te, cel hrănit cu Scripturile; 
Bucură-te, cel curăţit cu lacrimile pocăinţei; 
Bucură-te, cel povăţuit de Sfinții Părinți; 
Bucură-te, cel luminat cu rugăciunea; 
Bucură-te, cel trecut prin focul ispitelor; 
Bucură-te, următorule al Sfinților trei tineri; 
Bucură-te, aflarea tinereții veşnice; 
Bucură-te, dobândirea vârstei înțelepte; 
Bucură-te, lucrarea faptelor bune; 
Bucură-te, căutarea raiului ceresc; 
Bucură-te, ascultarea dumnezeieştilor cuvinte; 
Bucură-te, Părinte loane, mult nevoitorule! 


Condacul al 3-lea 
gp ingurătatea din copilărie ţi-a luminat-o 
RA Hristos cu grija de mântuirea sufletului, 
odorul de mare preț, iar lipsa fraţilor trupeşti ţi-a 
împlinit-o cu mângâieri duhovniceşti; de aceea, 
mulțumind lui Dumnezeu, cântai: Aliluia! 


Icosul al 3-lea 


ăgăduințele monahale le-ai împlinit cu 


23! sfințenie după îndemnul Dumnezeiescu- 
lui Duh Care zice: „Faceţi făgăduințe Domnu- 
lui şi le împliniți”; astfel, făcându-te ascultător, 
ai viețuit în feciorie şi în sărăcie de bună voie, 
pentru care te cinstim cu unele ca acestea: 

Bucură-te, ascultătorul tuturor; 

Bucură-te, mângâierea celor săraci; 

Bucură-te, hrănitorul străinilor; 

Bucură-te, slujitorul părinților; 

Bucură-te, sfătuitorul fraţilor; 

Bucură-te, ajutătorul bolnavilor; 

Bucură-te, iubitorul fecioriei; 

Bucură-te, paza conştiinţei; 

Bucură-te, rugăciune fierbinte; 

Bucură-te, priveghere îndelungată; 
Bucură-te, ajunare cu folos; 

Bucură-te, povățuire nevinovată; 
Bucură-te, Părinte loane, mult nevoitorule! 


Condacul al 4-lea 
Tara intea şi sufletul ți le-ai curățit cu rugăciunea 
0:44 şi pocăința, făcând din peştera ta poartă către 
cer, căci împreună cu tine şi îngerii cântau: Aliluia! 


Icosul al 4-lea 


N orind mai multă linişte sufletească, te-ai 
2) îndreptat către Dumnezeu prin rugăciune 
şi ai împreunat petrecerea în peşteră cu postul, 
biruind iadul gândurilor deşarte, pentru care îţi 
cântăm aşa: 
Bucură-te, dor de liniştire; 
Bucură-te, dor de curăţie sufletească; 
Bucură-te, dor de pustnicie; 
Bucură-te, dor de smerenie; 
Bucură-te, dor de Locurile sfinte; 
Bucură-te, dor de patria cerească; 

Bucură-te, dor de sfinţenie; 

Bucură-te, dor de lumină necreată; 
Bucură-te, cel ce ai unit peştera cu cerul; 
Bucură-te, prietenul îngerilor; 

Bucură-te, vorbitorule cu Dumnezeu; 
Bucură-te, rugătorule pentru noi, oamenii; 
Bucură-te, Părinte loane, mult nevoitorule! 


Condacul al 5-lea 
iz orind să moşteneşti Împărăţia lui Dum- 
E, nezeu, ai părăsit patria ta pământească şi 
te-ai sălăşluit în Țara Sfântă, ca să te închini la 
locurile de nevoinţă ale proorocilor, ale aposto- 
lilor şi ale altor următori ai lui Hristos, ca şi în 
cer să cânţi împreună cu ei: Aliluia! 


Icosul al 5-lea 
ocurile petrecerii Domnului Hristos pe 
&| pământ ți-au fost ca nişte îndemnuri care 
te-au povățuit către viața veşnică din dorința iubi- 
toare de Dumnezeu, pentru care îți cântăm aşa: 
Bucură-te, căutătorul Ţării Sfinte; 


| 


Bucură-te, aflarea Locurilor sfinte; 


Dai 


Bucură-te, locuitorul Hozevei; 
Bucură-te, văzătorul Betleemului; 
Bucură-te, iubitorul Iordanului; 
Bucură-te, îndrăgirea Galileii; 
Bucură-te, închinătorule la Ghetsimani; 
Bucură-te, pelerinul Golgotei; 
Bucură-te, lăudătorul Învierii; 
Bucură-te, iubitorul Taborului; 
Bucură-te, căutarea Eleonului; 
Bucură-te, prietenul cerului; 

Bucură-te, Părinte Ioane, mult nevoitorule! 


Condacul al 6-lea 


2322 iețuind în Valea Iordanului, ţi-ai petrecut 
Vă viaţa ca pe o treaptă a urcuşului ceresc, 
mereu în osteneli duhovniceşti, având în suflet 
dor de linişte şi cer, şi rugându-te pentru pămân- 
teni, cântai lui Dumnezeu: Aliluia! 


Icosul al 6-lea 


7 u suflet pururea mulțumitor, te-ai soco- 


(LA 
70 


Pi 


NE] tit fericit pentru sălăşluirea vremelnică 
în Tara Sfântă; de aceea, cu bucurie ai cântat 

mereu laude lui Dumnezeu, iar noi strigăm ție 
aşa: 
Bucură-te, că ai înțeles taina Iordanului; 
Bucură-te, că ai cinstit Botezul; 
Bucură-te, că te-ai rugat Botezătorului; 
Bucură-te, că ai slăvit pe Mântuitorul; 
Bucură-te, că ai chemat pe Mângâietorul; 
Bucură-te, că ai preamărit Treimea; 
Bucură-te, că ai iubit Biserica; 
Bucură-te, că te-ai însoțit cu pocăința; 
Bucură-te, că ai îndrăgit nevoința; 
Bucură-te, că ai aflat milostivirea lui Dumnezeu; 
Bucură-te, că ai biruit suferința; 
Bucură-te, că ai găsit pacea cerească; 
Bucură-te, Părinte loane, mult nevoitorule! 


Condacul al 7-lea 


5753 rimind harul preoţiei asupra ta, Cuvioase, 

îA] prin dumnezeiasca purtare de grijă ai fost 
rânduit egumen şi povățuitor al monahilor ro- 
mâni de la Iordan, pentru care lăudăm pe Dum- 
nezeu, cântându-l: Aliluia! 

Icosul al 7-lea 


| iind povăţuitor al fraților vieţuitori din 
i schitul românesc de la Iordan, nu ai uitat 
ina monahale, şi silindu-ți mereu firea 
către Împărăția lui Dumnezeu, dorirea cea ade- 
vărată, te-ai făcut călăuză duhovnicească tutu- 
ror, pentru care îţi cântăm: 
Bucură-te, povăţuitorul cel ales de Dumnezeu; 
Bucură-te, părintele celor încredințați spre 
povăţuire; 
Bucură-te, ajutătorul celor slabi; 
Bucură-te, lumină celor neştiutori; 
Bucură-te, ridicarea celor căzuți; 
Bucură-te, pildă în povățuire; 
Bucură-te, îndemn cu îndelungă răbdare; 
Bucură-te, mustrare părintească; 
Bucură-te, certare cu folos; 
Bucură-te, iertarea celor îndreptați; 
Bucură-te, primirea celor întorşi la pocăință; 
Bucură-te, pilduirea tuturor; 
Bucură-te, Părinte loane, mult nevoitorule! 

Condacul al 8-lea 
AI n pustia Hozevei te-ai aşezat ca într-o ța- 


iti rină bine roditoare de fapte duhovniceşti, 
unde, însoțit de îngeri, ţi-ai sfințit sufletul după 
rânduielile viețuitorilor de mai înainte, ca împre- 
ună cu ei în cer să cânți: Aliluia! 


Icosul al 8-lea 


“AS vând dorința de îndreptare sfântă şi spo- 
2939 rire duhovnicească, pustia şi chilia în care 
ai locuit, te-au învățat cum să petreci viața aceasta 
departe de grijile cele lumeşti, pentru care îţi 
cântăm: 

Bucură-te, podoabă a Bisericii; 

Bucură-te, chip îngeresc; 

Bucură-te, dumnezeiască dorință; 
Bucură-te, duhovnicească înaripare; 
Bucură-te, cugetare la moarte; 

Bucură-te, gândire la veşnicie; 

Bucură-te, ostăşie adevărată; 

Bucură-te, stăpânire de sine; 

Bucură-te, locuitorule în pustie; 

Bucură-te, pildă a monahilor; 

Bucură-te, râvnitorul Liturghiei; 
Bucură-te, rug aprins al rugăciunii; 
Bucură-te, Părinte Ioane, mult nevoitorule! 


Condacul al 9-lea 


amenii sunt nepricepuți, iar cuvintele sunt 


slabe în a arăta cu adevărat râvna şi oste- 
nelile tale, Cuvioase, prin care ai dobândit vie- 
țuirea cerească pe pământ; pentru aceasta noi 
cântăm lui Dumnezeu: Aliluia! 


Icosul al 9-lea 


Za] aun binecuvântat de Dumnezeu cu darul 
NE poeziei, ai alcătuit versuri cântând viața 
veşnică, pe care ai dorit-o, şi minunatele Locuri 
sfinte; de aceea şi noi îţi cântăm: 

Bucură-te, alăută în versuri; 

Bucură-te, lăudătorul Locurilor sfinte; 

Bucură-te, cântărețul raiului; 

Bucură-te, îndrăgirea poeziei; 

Bucură-te, lauda monahilor; 

Bucură-te, cântarea virtuților; 

Bucură-te, stihuitor al rugăciunii; 

Bucură-te, psaltire şi harfă; 

Bucură-te, gând încununat cu cânt; 
Bucură-te, poezie înțeleaptă; 

Bucură-te, cugetare la cele cereşti; 
Bucură-te, râvnirea celor duhovniceşti; 
Bucură-te, Părinte Ioane, mult nevoitorule! 


Condacul la 10-lea 


Zi Ze oată viața ai petrecut-o în osteneală neîn- 
îi) cetată şi ai încununat-o cu sfârşit creşti- 
nesc, intrând în lumina Împărăției cereşti. Aceasta 
dorind-o şi noi, cântăm lui Dumnezeu: Aliluia! 


Să 


Icosul al 10-lea 


zaa a adormirea ta, Cuvioase, în chip minu- 
£7] nat s-au adunat în peşteră călugări, pele- 
rini credincioşi şi un stol de păsărele, pentru a 
te petrece până la uşa veşniciei, întristându-se 
vremelnic pentru mica despărțire. lar noi, cu 
evlavie, strigăm către tine aşa: 

Bucură-te, viețuire neîncetată în rugăciune; 

Bucură-te, încununare cu sfârşit creştinesc; 

Bucură-te, mutare la viaţa veşnică; 

Bucură-te, cel slujit de monahi la înmormântare; 

Bucură-te, cel jelit de păsările cerului; 

Bucură-te, osteneală preschimbată în odihnă; 

Bucură-te, că moartea nu te-a despărţit de noi; 

Bucură-te, cel ce tainic te arăţi prietenilor cre- 
dincioşi; 

Bucură-te, dezgropare cu minuni înconjurată; 

Bucură-te, făclierul scos de Domnul din mor- 
mânt; 

Bucură-te, bucurie a obştii credincioşilor; 

Bucură-te, mângâiere pentru cei din neamul 
tău; 

Bucură-te, Părinte loane, mult nevoitorule! 


Condacul al 11-lea 
za ştile cele cereşti, de îngeri şi de sfinți, te-au 
ZA primit în locaşurile lor, pentru ca în cor 
să-l cânţi lui Dumnezeu în veci. Acelora ne ală- 
turăm şi noi, cântând: Aliluia! 


Icosul al 11-lea 


intea fiindu-ți strajă pentru trupul cel de 
| lutîn tottimpul vieții tale, te-ai făcut păr- 

taş cu sfinții în cerească locuinţă, pentru care şi 
noi te lăudăm, cântând aşa: 
Bucură-te, rugă sfântă către slăvile cereşti; | 
Bucură-te, râvnă mare izvorâtă din credință; | 
Bucură-te, cunună prea binecuvântată; | 
Bucură-te, lepădarea grijilor celor lumeşti; 
Bucură-te, dobândirea darului mântuitor; 
Bucură-te, împlinirea dorinţei sfinte; 
Bucură-te, cel ce ai urcat pe muntele fericirilor; 
Bucură-te, râvnitorule ca şi lie; 
Bucură-te, ostenitorule înțelept; 
Bucură-te, locuitorule cu sfinții; 
Bucură-te, că ai înmulţit talanţii; 
Bucură-te, Cuvioase, mare rugător pentru noi; 
Bucură-te, Părinte loane, mult nevoitorule! 


Condacul al 12-lea 


N ȘI ărinte loane, Dumnezeu te-a ales din nea- 
ia) mul românesc ca pe o duhovnicească ofran- 
dă şi te-a arătat lumii ca un semn de întărire în 
vreme de necazuri pentru toţi binecredincioşii 
care neîncetat cântă Lui: Aliluia! 


Icosul al 12-lea 


îi3i entru vieţuirea ta aleasă şi sfântă te-a pro- 
slăvit Dumnezeu şi te-a încununat cu Cin- 


ste, iar noi, dimpreună cu toți credincioşii orto- 
docşi, îți cântăm unele ca acestea: 


Bucură-te, fiule al Moldovei; 

Bucură-te, frate şi părinte duhovnicesc; 
Bucură-te, locuitorul Ţării Sfinte; 
Bucură-te, nevoitorul pustiei; 

Bucură-te, pregustarea bucuriei cerului; 
Bucură-te, sfințenie arătată în lume; 
Bucură-te, rugăciune în suflet şi în trup; 
Bucură-te, că ai unit Crucea cu Învierea; 
Bucură-te, întărirea răbdării noastre; 
Bucură-te, credință lucrătoare prin iubire; 
Bucură-te, slujitorule al lui Hristos; 
Bucură-te, ajutătorule al celor din nevoi; 
Bucură-te, Părinte loane, mult nevoitorule! 


Condacul al 13-lea 


Cuvioase Părinte Ioane, mult nevoito- 
rule, fii mijlocitorul nostru; auzi-ne pe noi 

cel ce acum ne rugăm ţie şi ne ajută ca împre- 
ună cu tine să cântăm lui Dumnezeu în ceruri: 
Aliluia! 

(de trei ori) 


Apoi se zice iarăşi Icosul 1 și Condacul 1. 


RUSASIWHE 


„Cuvioase Părinte loane, viață îngerească 
5) ai petrecut pe pământ, căci de la Sfântul 
Botez ai primit numele marelui prooroc Ilie, iar 
la primirea chipului îngeresc, Sfântului loan 
Botezătorul spre ocrotire ai fost încredințat. De 
aceea, ai urmat în viaţa ta pilda lor. Pentru vie- 
țuirea ta sfântă din pustie, trecând din lumea 
cea deşartă, Domnul ţi-a odihnit sufletul în stră- 
lucirea raiului, iar trupului tău osârduitor i-a 
dăruit nestricăciunea, arătând întru tine slava 


numelui Său, Acestea avându-le în minte, noi, 


nevrednicii şi păcătoşii, venim cu umilință şi cu 
evlavie, rugându-te să nu ne treci cu vederea 
când alergăm la ajutorul tău. 

Sfinte Părinte Ioane, cel ce din pruncie ai fost 
orfan de părinți, ajută cu rugăciunile tale pe cei 
orfani, ca să găsească iubirea Părintelui ceresc; 
cel ce ai fost frate şi viețuitor în mânăstire, aju- 
tă-ne să vieţuim oriunde ca frați întru Hristos; 
cel ce ai făcut din dorul de pustie dor de cerul 
sfânt, ajută-ne cu rugăciunile tale să căutăm sfin- 
țirea sufletelor noastre pustiite de păcate; cel ce 
ai fost mult nevoitor, ajută pe cei ce se nevoiesc 
în dreapta credinţă să împlinească poruncile lui 
Hristos în viața lor; cel ce ai fost fierbinte rugă- 
tor către Dumnezeu, întăreşte rugăciunile noas- 
tre, sporind râvna şi evlavia în Biserică; cel ce 
ai dorit a viețui în Ţara Sfântă, ajută-ne să sfin- 
țim locul în care trăim, chemând pururea pe 
Duhul Sfânt să sălăşluiască întru noi; cel ce ai 
coborât prin rugăciunile tale cerul în peşteră, 
roagă-L pe Hristos să încălzească şi să lumineze 
cu iubirea Sa peştera inimilor noastre îndepăr- 
tate de EL; cel ce încă din lumea aceasta ai sim- 
țit bucuria şi pacea vieții veşnice, roagă-L. pe 
Tată] ceresc să ne dăruiască bucuria şi pacea 


Împărăției Sale. 

Sfinte Părinte loane, păzeşte pe bătrâni în 
dreapta credință, pe tineri în viața curată şi pe 
copii în iubirea de Dumnezeu şi de părinți. Ocro- 
teşte cu rugăciunile tale pe săraci şi pe bolnavi, 
pe văduve şi pe orfani, pe călători şi pe cei robiți. 
Fereşte țara noastră de primejdii şi necazuri, şi 
roagă-te pentru întreg poporul binecredincios, 
ca împreună cu tine să preamărească, prin cre- 
dință şi fapte bune, pe Dumnezeu: Tatăl, Fiul şi 
Sfântul Duh. Amin. 


ta 

